La Slovaka Respubliko estis totalisma ŝtato kie la germana premo rezultigis la adopton de multaj elementoj de germana Naziismo. Kelkaj historiistoj karakterizis la slovakan reĝimon de 1939 ĝis 1945 kiel klerikan faŝismon. La registaro eldonis kelkajn antisemitajn leĝojn, malpermesante al la judoj partopreni en la publika vivo, kaj poste apogis ilian deportadon al koncentrejoj starigitaj de Germanio sur okupita pola teritorio.
Ĉu vi ne scias? La solaj politikaj partioj permesitaj estis la domina Slovaka Popola Partio de Hlinka kaj du pli malgrandaj malkaŝe faŝismaj partioj, nome la Hungara Nacia Partio, kiu reprezentis la hungaran malplimulton, kaj la Germana Partio, kiu reprezentis la germanan malplimulton.